**Taina Spovedaniei**

« Dacã zicem cã pãcat nu avem, ne amãgim pe noi înşine şi adevãrul nu este întru noi. Dacã mãrturisim pãcatele noastre, El (Dumnezeu) este credincios şi drept, ca sã ne ierte pãcatele şi sã ne curãteascã de toatã nedreptatea » (I Ioan 1, 8-9).

Este Taina în care **Dumnezeu iartã** prin duhovnic pãcatele credincioşilor care se cãiesc sincer şi se mãrturisesc înaintea preotului, în cadrul slujbei specifice.

Aceastã Sfântã Tainã a fost **anunţată** de Mântuitorul Hristos înainte de Înviere prin afirmaţia : « Amin, grãiesc vouã (Apostolilor) : oricâte veţi lega pe pãmânt vor fi legate în cer şi oricâte veţi dezlega pe pãmânt vor fi dezlegate şi în cer »(Matei 18,18) ; apoi ea a fost **instituitã** dupã Înviere prin cuvintele : « Luaţi Duh Sfânt cãrora veţi ierta pãcatele, li se vor ierta lor şi cãrora le veţi ţine, ţinute vor fi »(Ioan 20, 22).

Privitor la **săvârşitorii** acestei Sfinte Taine Sfântul Ioan Gurã de Aur scrie în tratatul « Despre preoţie » : « Preoţii locuiesc pe pãmânt, dar dispun de cer, cãci au primit o putere pe care Dumnezeu n-a dat-o nici îngerilor…cãci orice hotãrãsc ei jos, confirmã Dumnezeu sus… ». Se mai numeşte Taina Pocăinţei sau a Mãrturisirii.

**Condiţiile mãrturisirii** corecte :

* sã aibã credinţa cã Dumnezeu poate ierta orice pãcat ;
* sã fie sincerã şi completã, cu căinţa şi recunoaşterea vinovăţiei ;
* sã conţină hotãrârea de îndreptare, cu constatarea realităţii ei, de la o spovedanie la alta ;
* sã ia în considerare canonul dat de duhovnic şi sã-l împlineascã.

**Momentele Tainei** sunt : căinţă, hotãrârea de îndreptare, analizarea conştiinţei, citirea molitfei, mãrturisirea pãcatelor, dezlegarea şi canonul.

**Formula de dezlegare** este : « Domnul şi Dumnezeul şi Mântuitorul nostru Iisus Hristos cu darul şi cu îndurãrile iubirii Sale de oameni, sã te ierte pe tine … şi să-ţi lase ţie toate pãcatele. Iar eu nevrednicul preot şi duhovnic, cu puterea ce-mi este datã, te iert şi te dezleg de toate pãcatele tale, în numele Tatãlui şi Fiului şi Sfântului Duh » (Molitfelnicul ortodox).

**Efectele Tainei** sunt : iertarea pãcatelor mãrturisite şi restabilirea comuniunii cu Dumnezeu, de care ne îndepãrteazã pãcatul, precum şi a comuniunii cu semenii şi cu toatã creaţia, ceea ce înseamnã reintrarea în starea de har.

**Momentul spovedaniei :** este obligatorie pentru adulţi înainte de primirea Euharistiei, însã nu toţi cei care se spovedesc se pot şi împărtăşi, întrucât pentru anumite pãcate, credinciosul poate fi oprit de la împărtăşit pentru o anumitã perioadã, conform canoanelor Bisericii şi aprecierii duhovnicului. Trebuie sã apelãm la Taina Spovedaniei cât mai des, ori de câte ori ne simţim sufletul împovãrat, indiferent dacã putem sau nu sã ne împărtăşim.

Adevãrata pocăinţă constã în întoarcerea la Domnul Hristos şi la învăţătura Evangheliei Sale, în pãrãsirea cãilor rele şi cãutarea cãii spre mântuire, în a fugi de calea cea largã a desfãtãrilor şi plãcerilor lumii acesteia şi a umbla pe « calea cea strâmtã … care duce la viaţa veşnică» (Matei 7, 14). Sfântul Ioan Damaschin ne spune cã pocăinţa este « întoarcerea dintru cel afarã de fire, la cel dupã fire şi de la diavol la Dumnezeu, prin nevoinţă şi ostenealã ».

Cuvântul grecesc « **metanoia** » înseamnã o transformare profundã, o schimbare radicalã a convingerilor, o trecere dincolo de pãcat prin încetarea săvârşirii lui şi un început nou de viaţă, un câmp nou de lucru în har şi adevãr. Sensul creştin al pocăinţei înseamnã aşadar o neîncetatã înnoire a omului, « o mutaţie a minţii », o naştere din nou.

Mântuitorul Hristos ne învaţă cã orice întoarcere de pe drumul pãcatului este posibilã şi orice întoarcere însoţită de căinţă este primitã de Dumnezeu şi binecuvântatã cu iertarea pãcatelor (cazul fiului risipitor – Luca 15, 11-32).

Sfinţii Părinţi ne-au lãsat anumite cuvinte de învăţătura privitoare la Taina Spovedaniei . Astfel Sfântul Isaac Şirul, întrebat fiind ce este pocăinţa, rãspunde : “este pãrãsirea celor de mai înainte şi întristarea pentru ele”. Sf. Maxim Mãrturisitorul spune cã “este o mãrturisire de mulţumire pentru binefacerile primite, mulţumire care izvorăşte din lucrarea harului în cel ce crede şi o mãrturisire pricinuitã de mustrare şi certare pentru fãrãdelegi“. Cuviosul Teognost afirmã cã “nu vom fi pedepsiţi şi osândiţi în veacul ce va sã vie pentru cã am pãcãtuit, ci fiindcã, pãcãtuind, nu ne-am pocãit, nici nu ne-am întors de la calea cea rea spre Domnul“. Cuviosul Isaia Pustnicul zice: « când va pãrãsi omul pãcatele şi se va întoarce la Dumnezeu, pocăinţa să îl va naşte a doua oarã şi-l va face om nou ». Cuviosul Teolipt al Filadelfiei ne învaţă cã « precum când apare lumina, întunericul se împrăştie, aşa lumina mãrturisirii şterge gândurile patimilor, fiind şi ele întuneric ». Tertulian scria cã « pocăinţa este datã spre curăţirea minţii, pentru cã orice întinãciune ar fi pricinuit, orice pete ar fi adus neştiinţă în inima omului, pe acestea mãrturisindu-le, înlãturându-le şi dându-le afarã, pocăinţa sã-i pregãteascã Duhului Sfânt un sălaş curat în inimã, unde El sã vinã şi sã se aşeze de bunãvoie, împreunã cu bucuriile Sale cereşti ».

Sfântul Ioan Gurã de Aur pune problema pãcatului şi a pocăinţei între limitele uşurătăţii de minte şi ale deznãdãjduirii. El spune cã uşurătatea de minte duce la hotãrâri ca aceea a « fiului risipitor » când a plecat de la casa pãrinteascã, iar deznãdãjduirea duce la hotãrâri ca aceea a lui Iuda (spânzurarea) dupã vinderea Mântuitorului. Fiul risipitor este un exemplu al faptului cã uşurătatea de minte, dacã nu este conjugatã cu deznãdãjduirea, are leac, iar **leacul este întoarcerea cu căinţa la Dumnezeu.**

Bibliografie :

* Noul Testament cu Psalmii, Bucureşti, 1972
* Pr.dr. George Remete, Dogmatica Ortodoxã, Alba-Iulia, 1996
* Arhim. Ilie Cleopa, Cãlãuzã în credinţa ortodoxã, Galaţi, 1991
* Pr. Viorel Sava, Taina mãrturisirii în riturile liturgice actuale, Iaşi,1999

PER